Ανάλυση εξωτερικού και εσωτερικού περιβάλλοντος επιχείρησης : μελέτη περίπτωσης
Creators: name: Παρασκευόπουλος, Αλκιβιάδης
Publisher: name: Πανεπιστήμιο Πειραιώς
Year: 2024
Subjects: subject: DIMAND

description: H εποχή που ζούμε χαρακτηρίζεται από συνεχείς και έντονες εξελίξεις. Το άκρως δυναμικό περιβάλλον όπου καλούμαστε να δραστηριοποιηθούμε επιτάσσει ευελιξία και προσαρμοστικότητα. Την πενταετία 2019-2023, η ανθρωπότητα αντιμετώπισε μια σειρά συμβάντων που έως πρότινος φάνταζαν αδιανόητα και πολλά από αυτά συνεχίζουν να έχουν απόνερα ακόμα και σήμερα. Γεγονότα όπως ο Covid-19, οι πολεμικές συγκρούσεις σε 3 ηπείρους, η κλιματική κρίση και η έλευση της τεχνητής νοημοσύνης, φέρνουν νέα δεδομένα. Δεδομένα που έχουν επίδραση και ωθούν δραματικές αλλαγές στην παγκόσμια οικονομία, κοινωνία, πολιτική και τεχνολογική σκακιέρα. Όλες αυτές οι αλλαγές και οι συνεχείς μετατοπίσεις των ισορροπιών, είναι αναπόφευκτο να επηρεάζουν και το μεγαλύτερο επενδυτικό καταφύγιο, την ακίνητη περιουσία. Η ακίνητη περιουσία έχει καταλυτική επίδραση στην οικονομία και τρομερά μεγάλη αλληλεπίδραση με πολλούς κλάδους. Αποτελεί βαρόμετρο για την οικονομική ευημερία των χωρών και σε συνθήκες ανάπτυξης ακμάζει μαζί με την οικονομία ενώ σε συνθήκες εσωστρέφειας και ύφεσης ακολουθεί καθοδική πορεία. Το 2007 μια πρωτόγνωρη ύφεση που οφείλεται στη χρηματοπιστωτική κρίση, που ξεκίνησε στις ΗΠΑ είχε ως κεντρικό σημείο αναφοράς την κτηματαγορά και τα «στεγαστικά δάνεια χαμηλής εξασφάλισης» καθιστώντας τη ως τη μεγαλύτερη κρίση μετά τον Β’ Παγκόσμιο Πόλεμο. Στη μετά Covid-19 εποχή, στην Κίνα εξελίσσεται η δική τους μεγαλύτερη στεγαστική κρίση που έχει ωθήσει την Κινεζική κεντρική διοίκηση να πιέζει τις τοπικές κυβερνήσεις σε όλη τη χώρα να αγοράσουν εκατομμύρια απούλητα σπίτια για να αμβλύνουν μια παρατεταμένη κρίση ακινήτων. Όλα αυτά είναι τόσο φυσιολογικά σε ένα παγκοσμοιοποημένο περιβάλλον στο οποίο η οικονομία κάνει κύκλους. Ένα τέτοιο ακριβώς κύκλο έκανε και η Ελληνική οικονομία όπου μία περίοδος ύφεσης εκείνη του 2009 έκανε τον κύκλο της και μετά από 15 χρόνια είμαστε σε ένα σημείο ανάπτυξης με ποσοστά που προσεγγίζουν το 2,5% και που σε σχέση με την Ευρωζώνη φαντάζει υψηλό όταν εκείνη στο σύνολό της είναι χαμηλότερη του 1%. Την ίδια στιγμή η αγορά ακινήτων κινείται με ακόμα μεγαλύτερους ρυθμούς ανάπτυξης που προσεγγίζουν διψήφιες αποδόσεις, κατά την τριετία 2021-2023. Στο θετικό momentum της αγοράς ακινήτων πάσης φύσεως (οικόπεδα, οικίες, γραφεία κ.α.) έχει συμβάλει σε μεγάλο βαθμό η ανάπτυξη μεγάλων έργων υποδομών αλλά και η σημαντική γεωπολιτική θέση της χώρας μας. Μια θέση που την καθιστά σταυροδρόμι τριών ηπείρων και ενδιαφέρει επενδυτικά πολλούς κρατικούς και ιδιωτικούς φορείς. Στην αγορά έχει δημιουργηθεί η ανάγκη για πιο πράσινα και ενεργειακά βιώσιμα κτήρια, μια ανάγκη που προέκυψε τόσο από πολιτικο-κοινωνικά ερεθίσματα (νομοθεσίες μείωσης ενεργειακού αποτυπώματος, κοινωνικός ακτιβισμός), αλλά και ως φυσικό επακόλουθο της τεχνολογικής επανάστασης που βιώνουμε με την έλευση της Τεχνητής Νοημοσύνης και δεδομένης της κλιματικής κρίσης, μιας κρίσης που δεν επηρεάζει απλά κράτη, αλλά απειλεί την πληθυσμιακή ολότητα της γης. Στην Ελλάδα η DIMAND πρωτοπορεί από το 2005 στα έργα αστικής ανάπλασης και καινοτομεί στην ανάπτυξη ακινήτων που συμβάλλουν στη δημιουργία βιώσιμων πόλεων, δίνοντας αξία σε όλη την εμπλεκόμενη έμμεσα ή άμεσα αλυσίδα. Η παρούσα εργασία εξετάζει τις πρακτικές και τον τρόπο λειτουργίας της DIMAND απεικονίζει και αξιολογεί τον τρόπο δραστηριότητας της, βάσει των θεωρητικών αρχών του στρατηγικού management.